Large Hadron Collider

Le Large Hadron Collider o LHC es un projecto international, in que le Regno Unite ha le participation major. Le LHC questiona super alicun Grande Questiones del universo ubi nos vive, per exemplo: "Como nostre universo deveniva como illo es nunc?". Le universo comenciava apud un Grande Explosion, sed nos non comprende totalmente como o pro que illo se ha disveloppate per le cammino que illo faceva. Le LHC permittera que nos vide como le materia se comportava durante un parve fraction de un secunda depost del Grande Explosion. Ben que le recercatores ha alicun ideas de que expectar, illes es etiam preparate pro le non expectate. Finalmente, le LHC comenciava a operar in augusto 2008, e causava grande expectationes mundialmente. Le LHC es le plus excitative aventura scientific del decade e es pro alicun personas interessate in como nos pote responder a alicun del questiones fundamental que nos ha respecto del universo in que nos vive.

 Historia del projecto 
 Octobre 1995 
Le reporto del projecto technic de LHC es publicate. Iste documento detalia le operation e le architectura del futur accelerator.

 Novembre 2000 
Le prime del 1232 principal dipolos magnetic pro le LHC es delivrate.

 Maio 2005 
Le prime interconnexion inter duo magnetos del accelerator es facite. Pro executar le 1700 interconnexiones del LHC , 123000 operationes esseva necessari. 

 Februario 2006 
Le nove Centro de Controlo del CERN, que combina omne le salas de controlo pro le accelerator, le cryogenico e le infrastructura technic initia operationes. Le LHC essera controlate ab hic.

 Octobre 2006 
Le construction del plus large refrigerator in le mundo es completate. Le 27 km de linea de distribution cryogenic, interne al tunnel del LHC, circula helium liquide e gases pro provider conditiones cryogenic pro le magnetos superconducente del accelerator.

 Novembre 2006 
Le production del magneto pro le LHC es complete. Le ultime del 1624 magnetos superconducente principal arriva al CERN - 1232 dipolos magnetic de 15 metros de longitude essera usate pro guidar le fasces e 392 quadrupolos magnetic de 5 a 7 metros de longitude essera usate pro focar le fasces.

 Novembre 2007 
Le interconnexiones de omne le arcos del LHC es completate.

 Augusto 2008 
Le 27 kilometros del LHC ha attingite le -271 °C necessari pro le experimento. Isto es justo duo grados supra le zero absolute, le plus basse temperatura imaginabile. Le particulas ha circulate intra le LHC pro le prime vice. Duo aggruppamentos de particulas esseva accelerate apud le tubos del accelerator CERN e ergo inviate in directiones contrari circum le LHC.

Categoria:Physica